NÁVRH

UZNESENIE VLÁDY SLOVENSKEJ REPUBLIKY

k návrhu na vyňatie a doplnenie zoznamu  zdravotníckych zariadení schválených na premenu podľa § 2 ods. 2 zákona č. 13/2002 Z. z. (transformačný zákon) na  neziskové organizácie poskytujúce všeobecne prospešné služby   

Číslo materiálu: 
Predkladateľ: minister zdravotníctva 
________________________________________________________________   
Vláda
A.  schvaľuje
v súlade s § 2 ods. 2 zákona č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby ( transformačný zákon ) a ktorým sa   mení  a  dopĺňa   zákon č. 92/1991 Zb. o podmienkach prevodu majetku štátu na iné osoby v znení neskorších predpisov
A.1.  vyňatie zo zoznamu zdravotníckych zariadení schválených na ich premenu na neziskové organizácie uznesením vlády SR č. 644 zo dňa 30. júna 2004  nasledovné   príspevkové organizácie z transformačného procesu:
-	Slovenský ústav srdcových a cievnych chorôb Bratislava,  
-	Stredoslovenský ústav srdcovo-cievnych chorôb Banská Bystrica, 
-	Východoslovenský ústav srdcových a cievnych chorôb Košice,
-	Východoslovenský onkologický ústav Košice, 
-	Detské kardiocentrum SR Bratislava,
-	Centrum pre liečbu drogových závislostí Nitra

        A.2.  zahrnutie do zoznamu zdravotníckych zariadení schválených na ich premenu na neziskové organizácie poskytujúce všeobecne prospešné služby:
-	Liečebňa pre dlhodobo chorých Štiavnička,
-	Národná transfúzna služba SR  Bratislava, 
-	Psychiatrická liečebňa S. Bluma Plešivec,
-	Psychiatrická liečebňa Sokolovce, 
-	Psychiatrická nemocnica Hronovce, 
-	Psychiatrická nemocnica prof. Matulaya, Kremnica, 
-	Psychiatrická nemocnica Veľké Zálužie
-	Národné rehabilitačné centrum Kováčová 

               Termín: vždy k prvému dňu kalendárneho mesiaca

B.   súhlasí  

B.1. s oddlžením  všetkých zdravotníckych zariadení schválených na premenu na neziskové  organizácie poskytujúce všeobecne prospešné služby prostredníctvom spoločnosti „VERITEĽ“ a. s. ku dňu 31. 12. 2004. 

         Termín: po  premene na neziskové organizácie 

B.2.  so zmenou termínu premeny tých príspevkových organizácií uvedených v uznesení vlády SR č. 644 z 30. 6. 2004,  časť A.1., ktoré nebudú transformované na neziskové organizácie do 31. 3. 2005 , tak že budú transformované podľa ustanovenia § 5 ods. (3) písm. c) zákona č. 13/2002 Z. z. (transformačný zákon)

	Termín: vždy k prvému dňu kalendárneho mesiaca

C.   mení  

        C.1. uznesenie vlády SR č. 644  z  30. 6. 2004 v bode A.1. písm. r) tak, že názov  „Centrum pre liečbu drogových závislostí Predná Hora“ (nesprávny názov) sa mení na správny  názov príspevkovej organizácie a to: „Odborný liečebný ústav psychiatrický Predná Hora“.

D. ukladá

       podpredsedovi vlády a ministrovi hospodárstva 
       a ministrovi zdravotníctva  

D.1. zabezpečiť  transformačný proces v súlade so zákonom č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov tak, aby príspevkové organizácie uvedené v časti A .2 tohto uznesenia  mohli byť premenené na neziskové organizácie poskytujúce všeobecne prospešné služby.  
 
        Termín: vždy k prvému dňu kalendárneho mesiaca

Vykonajú: 
          podpredseda vlády a minister hospodárstva 
          a minister zdravotníctva